Diari Oficial de la Generalitat Valenciana


Sumari del DOGV 9451, del 18-10-2022 (2022/9312)

RESOLUCIÓ de 10 d'octubre de 2022, de la Conselleria d'Innovació, Universitats, Ciència i Societat Digital, per la qual es compensa, a les persones beneficiàries de les universitats públiques de la Comunitat Valenciana, la part no finançada a càrrec dels pressupostos generals de l'Estat de les beques de matrícula de la convocatòria aprovada per la Resolució de 28 de juliol de 2021, de la Secretaria d'Estat d'Educació i Formació Professional, per la qual es convoquen beques de caràcter general per al curs acadèmic 2021-2022, per a estudiants que cursen estudis postobligatoris.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9451

Data del DOGV
:   18-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9312


Data del document
:   10-10-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 10 d'octubre de 2022, de la Conselleria d'Innovació, Universitats, Ciència i Societat Digital, per la qual es compensa, a les persones beneficiàries de les universitats públiques de la Comunitat Valenciana, la part no finançada a càrrec dels pressupostos generals de l'Estat de les beques de matrícula de la convocatòria aprovada per la Resolució de 28 de juliol de 2021, de la Secretaria d'Estat d'Educació i Formació Professional, per la qual es convoquen beques de caràcter general per al curs acadèmic 2021-2022, per a estudiants que cursen estudis postobligatoris. [2022/9312]  
  
  
Per l'Ordre 20/2016, de 10 de juny, de la Conselleria d'Educació, Investigació, Cultura i Esport, es van aprovar les bases reguladores per a la tramitació de les beques per les quals es compensa, a les universitats públiques de la Comunitat Valenciana, la part no finançada a càrrec dels pressupostos generals de l'Estat de les beques de matrícula del sistema general de beques i ajudes a l'estudi, concedides pel Ministeri d'Educació, Cultura i Esport (DOGV 7805, 14.06.2016).  
De conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Apartat primer. Objecte  
Convocar per al curs 2021-2022 les beques per a la compensació als beneficiaris de les universitats públiques que integren el Sistema Universitari Valencià, a les quals fa referència l'article 2 de la Llei 4/2007, de 9 de febrer, de coordinació del Sistema Universitari Valencià, en la part no finançada a càrrec dels pressupostos generals de l'Estat, de l'import del component de matrícula de l'alumnat, dels seus centres propis o dels centres públics adscrits a aquestes, beneficiari de les beques del sistema general de beques i ajudes a l'estudi concedides pel Ministeri d'Educació i Formació Professional en el curs 2021-2022.  
  
  
Apartat segon. Beneficiaris  
Podrà ser beneficiari d'aquestes beques l'alumnat matriculat en les universitats públiques a les quals fa referència l'article anterior i haja resultat beneficiari d'una beca de matrícula de la convocatòria aprovada per Resolució de 28 de juliol de 2021, de la Secretaria d'Estat d'Educació i Formació Professional, per la qual es convoquen beques de caràcter general per al curs acadèmic 2021-2022, per a estudiants que cursen estudis postobligatoris (BOE 183, 02.08.2021).  
  
Apartat tercer. Finançament  
Les subvencions contingudes en aquesta convocatòria es concediran a càrrec dels pressupostos de la Generalitat per a l'any 2022, per un import global màxim estimat de 4.000.000,00 euros (quatre milions d'euros), aplicació pressupostària 85.81.83.731.66.1, línia de subvenció S1313000, «Beques alumnat ensenyaments universitaris i estudis superiors», del programa pressupostari 422.60, Universitat i estudis superiors.  
L'import esmentat podrà ser incrementat a conseqüència d'una generació, una ampliació o una incorporació de crèdit, o de l'existència de romanents d'altres convocatòries finançades a càrrec del mateix crèdit o a crèdits inclosos en el mateix programa o programes del mateix servei, que no requerirà una nova convocatòria, de conformitat amb el que estableix l'article 58, apartat 2, lletra a, del Reglament de la llei general de subvencions.  
  
Apartat quart. Condicions de concessions i quantia de la beca  
1. La beca consistirà en l'import de la part de la matrícula no compensada a les universitats públiques de la Comunitat Valenciana, a les quals fa referència l'apartat primer, pel Ministeri d'Educació i Formació Professional de l'alumnat beneficiari al qual fa referència l'apartat segon d'aquesta convocatòria.  
2. L'import citat consistirà en una quantitat igual a la diferència entre l'import de la taxa de matrícula establit en el Decret 168/2021, de 8 d'octubre de 2021, del Consell, pel qual es fixen les taxes per la prestació de serveis acadèmics universitaris per al curs 2021/22 (DOGV 9199, 21.10.2021), i el preu públic fixat per a la titulació corresponent en el curs 2011/2012, actualitzat en un 1 % de conformitat amb el que es preveu en la disposició addicional quarta del Reial decret 471/2021, de 29 de juny, en què s'estableixen els llindars de renda i patrimoni familiar i les quanties de les beques i ajudes a l'estudi per al curs 2021-2022 (BOE, núm. 155, de 30.6.2021).  
3. En el cas de noves titulacions de grau que no existiren en el curs 2011/2012, l'import corresponent a aquestes serà el dels preus públics fixats en aquest curs 2011/2012 per a les titulacions del mateix nivell d'experimentalitat.  
4. En el cas de noves titulacions de màster universitari que no existiren en el curs 2011/2012 per a les quals el Decret 168/2021 citat no estableix nivell d'experimentalitat al qual s'adscriuen, l'import a compensar serà de 7,55 euros per crèdit matriculat, excepte per als màsters amb preu o nivell d'experimentalitat excepcional.  
  
Apartat cinqué. Sol·licitud i documents que cal adjuntar-hi  
  
Les universitats públiques de la Comunitat Valenciana sol·licitaran a la Direcció General d'Universitats la compensació a la qual es refereix l'apartat quart, acompanyada d'un certificat acreditatiu del nombre d'estudiants beneficiaris de la beca de matrícula, signat pel president de la comissió de selecció de becaris constituïda en cada universitat a fi d'estudiar les sol·licituds de beca o ajuda del sistema general de beques i ajudes a l'estudi concedides pel Ministeri d'Educació i Formació Professional, amb el vistiplau del rector de la universitat corresponent i amb especificació de l'import individual dels crèdits en primera matrícula i del total que corresponga aportar a la Generalitat.  
  
  
Apartat sisé. Lloc i termini de presentació  
Les universitats públiques valencianes hauran de trametre preferentment per registre telemàtic les sol·licituds a la Direcció General d'Universitats en el termini de 15 dies comptats a partir de l'endemà de la publicació de la convocatòria.  
  
Apartat seté. Criteris de valoració i adjudicació  
1. Les beques es concediran atenent el certificat emés per la universitat corresponent en la qual s'acredite el nombre d'estudiants beneficiaris de la beca de matrícula, amb especificació de l'import individual dels crèdits en primera matrícula i del total que corresponga aportar a la Generalitat.  
2. En el cas que l'import de les beques proposades per a concessió superara l'import global màxim estimat, aquestes beques s'adjudicarien en ordre descendent, d'acord amb la nota mitjana obtinguda per l'alumnat proposat per a concessió, en el curs acadèmic anterior o últim realitzat. En aquest supòsit les beques s'adjudicaran fins que s'esgote l'import global màxim estimat abans citat, i quedarà exclòs de la beca l'alumnat la nota mitjana del qual siga inferior a la de la persona beneficiària a partir de la qual s'esgote aquest import global màxim.  
  
3. Per a l'alumnat que es matricule per primera vegada de primer curs d'estudis de grau i, estant en possessió del títol de Batxillerat accedisca a la universitat mitjançant la prova d'accés a la universitat (PAU), d'acord amb el que s'estableix en la Resolució de 17 de febrer de 2022, de la presidenta de la comissió gestora dels processos d'accés i preinscripció en les universitats públiques del sistema universitari valencià, per la qual es fan públics els acords de la comissió sobre l'estructura de les noves proves d'accés a la universitat i la determinació de les dates per a la realització de les proves d'accés a la universitat del curs 2021-2022 per als alumnes que estiguen en possessió dels títols de Batxillerat, de tècnic o tècnica superiors de Formació Professional, de tècnic o tècnica superiors d'Arts Plàstiques i Disseny o de tècnic o tècnica esportius superiors o equivalents a efectes acadèmics (DOGV 9293, 08.03.2022), es tindrà en compte la nota d'accés a la universitat a exclusió de la qualificació obtinguda en les proves de les matèries d'opció del bloc de les assignatures troncals, és a dir, la nota d'accés serà la mitjana ponderada establida per la normativa: el 60 % per a la qualificació final de Batxillerat) i el 40 % per a la nota de la fase obligatòria de la PAU.  
En les altres vies d'accés a la universitat es tindrà en compte la nota obtinguda en la prova o ensenyament que permeta l'accés a la universitat. En aquells casos excepcionals en els quals la qualificació obtinguda en la prova d'accés per la persona beneficiària no es corresponga amb l'escala de 0 a 10, l'òrgan de selecció realitzarà l'adaptació a la referida escala que resulte procedent.  
4. Per a l'alumnat que es matricule per primera vegada de primer curs d'estudis de màster oficial, la nota mitjana a la qual fa referència el punt 2 anterior serà la de l'expedient acadèmic corresponent als estudis previs que li van donar accés al màster.  
5. Per a l'alumnat de segon i posteriors cursos, o de 1r curs de grau o de màster que ja haja iniciat aquests estudis universitaris, la nota mitjana a la qual fa referència el punt 2 anterior s'obtindrà aplicant les següents regles:  
5.1. La nota mitjana requerida serà la qualificació numèrica obtinguda en l'escala 0 a 10 en el curs anterior o últim realitzat, incloent, en el seu cas, els complements formatius cursats.  
5.2. Quan no hi haja qualificacions numèriques, les qualificacions obtingudes es computaran segons el següent barem:  
a) Matrícula d'honor = 10 punts.  
b) Excel·lent = 9 punts.  
c) Notable = 7,5 punts.  
d) Aprovat o apte = 5,5 punts.  
e) Suspens o No Apte = 2,5 punts.  
f) No presentat = 2,5 punts.  
  
Apartat huité. Òrgans competents per a la convocatòria i tramitació del procediment  
L'òrgan competent per a l'ordenació i instrucció de l'expedient és la persona titular de la subdirecció general competent en matèria d'universitats.  
Per a la instrucció del procediment es constituirà una comissió composta pels següents membres:  
a) Presidència: la persona que exercisca la direcció general competent en matèria d'universitats o persona en qui delegue.  
b) Vocals: dos funcionaris de la direcció general competent en matèria d'universitats.  
c) Secretària: la persona titular que exerceix de cap del Servei de Gestió Economicopressupostària de les Universitats.  
La comissió a la vista de les dades facilitades per les universitats emetrà informe que servirà de base per a la proposta de resolució.  
La comissió ajustarà el seu funcionament al que s'estableix en el capítol II, secció 3a de la Llei 40/2015, d'1 d'octubre, de règim jurídic del sector públic.  
  
Apartat nové. Termini de resolució i notificació  
L'òrgan instructor, a la vista de l'informe de la comissió, formularà la proposta de concessió i denegació i emetrà informe en el qual conste que, de la informació que està en el seu poder, es desprén que els beneficiaris compleixen tots els requisits per a accedir a les beques.  
Vista la proposta de concessió i denegació, la persona titular de la Direcció General d'Universitats per delegació de la consellera d'Innovació, Universitats, Ciència i Societat Digital, resoldrà el procediment de concessió i denegació de les beques i ordenarà la publicació en el Diari Oficial de la Generalitat Valenciana de la resolució amb la relació de l'alumnat beneficiari i l'import corresponent a cadascun.  
  
Aquesta resolució, que posa fi a la via administrativa, haurà de ser dictada en el termini màxim de tres mesos, a partir de l'endemà de la publicació d'aquesta convocatòria, sense perjudici de l'ampliació de terminis prevista en l'article 23 de la Llei 39/2015, d'1 d'octubre, del procediment administratiu comú de les administracions públiques.  
La resolució del procediment es notificarà als interessats ajustant-se al que es disposa en l'article 40 de la Llei 39/2015, d'1 d'octubre, del procediment administratiu comú de les administracions públiques. La pràctica d'aquesta notificació s'ajustarà a les disposicions contingudes en l'article 45.1.b de la citada Llei i es publicarà, en la pàgina web de la Conselleria d'Innovació, Universitats, Ciència i Societat Digital que s'indica a continuació, la relació d'alumnat beneficiari i l'import corresponent:  
http://innova.gva.es/va/web/universidad/ayudas-y-becas  
  
Apartat deu. Termini i forma de justificació  
Atés que aquestes beques es concedeixen en atenció a la concurrència d'una determinada situació no requeriran una altra justificació que l'acreditació d'aquesta, prèviament a la concessió en els termes establits en l'Ordre 20/2016, de 10 de juny, d'acord amb el que s'estableix en l'article 30, apartat 7 de la Llei 38/2003, de 17 de novembre, general de subvencions.  
  
Apartat onze. Recursos  
Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant la consellera d'Innovació, Universitats, Ciència i Societat Digital en el termini d'un mes, comptador des de l'endemà de la publicació en el Diari Oficial de la Generalitat Valenciana, de conformitat amb el que estableixen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, comptats a partir de l'endemà de la publicació en el Diari Oficial de la Generalitat Valenciana, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
Alacant, 10 d'octubre de 2022.- La consellera d'Innovació, Universitats, Ciència i Societat Digital: Josefina Bueno Alonso.